Énergi anyar ring Viétnam

Viétnam ngawigunayang papat wit utama energi kaanyarin: listrik hidro, tenaga angin, tenaga surya miwah biomassa. Pada akhir tahun 2018, tenaga air merupakan sumber energi terbarukan terbesar, yang menyumbang sekitar 40% dari total kapasitas listrik nasional. 
Ring warsa 2020, tenaga angin lan surya madue panyumbang gabungan 10% saking pambangkitan listrik negara, sampun prasida nagingin sasaran pameréntah warsa 2030, nyihnayang wénten pagingsirang saking patumbuhan kapasitas batubaa ring aab sané jagi rauh.  Ring panguntat warsa 2020, total kapasitas sané kapasang saking tenaga surya lan tenaga angin sampun ngantos langkungan saking 17 GW. Langkung saking 25% saking makasami kapasitas daya mawit saking wit variabel energi kaanyarin (angin lan surya).
Pambangkit listrik komérsial biomassa sané mangkin alon lan kawatesin antuk nganggén pulp kemanten, nanging arus produk wana, limbah partanian lan limbah kota sayan nincap. Pameréntah kantun malajahin standar portofolio kaanyarin sané prasida ngajegang wit energi puniki.

Yadiastun invéstasi ring sektor tenaga angin lan surya tetep ngedetin ring Vietnam, kapasitas sané wénten kirang kawigunayang santukan kirangnyane kapasitas transmisi listrik lan kirangnyané pangentos tarif feed-in sané sampun kadaluwarsa.

Kapuputang feed-in tariff (FIT) surya pangawit sané jagi rauh inggih punika US$93,5/MWh nyaksiang panincapan sané ageng ring kapasitas surya fotovoltaik (PV) sané kapasang ring Viétnam, saking 86 MW ring warsa 2018 ngantos sawatara 4.25 GW ring panguntat Juni 2019. Akéhnyané ngantos sawatara 16,5 GW nganti panguntat warsa 2020. Puniki nyihnayang tingkat pemasangan nyabran warsa sawatara 90 W per kapita per warsa, ngenahang Viétnam ring pantaraning pamucuk jagat. Ring warsa 2019, Viétnam madué kapasitas sané pinih tegeh ring Asia Kelod Kangin. Ngantos warsa 2020, wénten 102 pambangkit listrik tenaga surya sané mamargi ring panegara puniki antuk kapasitas total 6,3 GW.  Ring warsa 2021, Viétnam sampun dados silih sinunggil negara ASEAN sané pinih suksés ring sajeroning ngadaut investasi ring energi kaanyarin lan ngalimbakang makudang-kudang soroh energi kaanyarin ring doméstik.

Viétnam madué poténsi tenaga angin pasih sané pinih ageng ring negara-negara ASEAN, antuk poténsi téknis sane langkungan saking 470 GW ring tengahnyé 200 km ring pasih. Puniki pateh sareng sawatara ping 6 kapasitas total sané kapasang ring panegara saking wit napi kemanten ring warsa 2022. Paindikan punika nawahin peluang nyangkepin pinunasan doméstik lan ékspor nuju dura negara sekadi Singapura.

 Pustaka